ananddey/assamese-wiki-corpus huggingface dataset:
নাছিম নিকোলাছ তালেব

নাছিম নিকোলাছ তালেব (; জন্ম ১৯৬০) এগৰাকী লেবানন-আমেৰিকান ৰচনাকাৰ, গণিতৰ পৰিসংখ্যাবিদ, প্ৰাক্তন বিকল্প ব্যৱসায়ী, বিপদাশংকা বিশ্লেষক। তেওঁৰ কামৰ বিষয় হ'ল Randomness, probability, and Uncerintyৰ সমস্যা। দ্য ছানডে টাইমছে তেওঁৰ ২০০৭ চনৰ গ্ৰন্থ দ্য ব্লেক ছোৱানক দ্বিতীয় বিশ্বযুদ্ধৰ পিছত সৰ্বাধিক প্ৰভাৱশালী ১২খন গ্ৰন্থৰ ভিতৰত অন্যতম বুলি অভিহিত কৰে।

উদ্ধৃতিসমূহ

আটাইতকৈ ক্ষতিকাৰক তিনিটা আসক্তি হৈছে হেৰোইন, কাৰ্ব'হাইড্ৰেট আৰু মাহিলী দৰমহা।
মোৰ প্ৰধান চখ হ’ল নিজকে আৰু নিজৰ জ্ঞানৰ মানদণ্ডক অত্যধিক গুৰুত্বসহকাৰে লোৱা মানুহক জোকাই লোৱা আৰু যিসকলৰ সাহস নাই তেতিয়া ক’ব লাগে; ....... "মই নাজানো....
অসম্ভৱ চিন্তা কৰাৰ বাবে আমি মানুহক উপহাস কৰা নহয়, পুৰস্কৃত কৰা উচিত।

বাহ্যিক সংযোগ

উৎস

শ্ৰেণী:গণিতজ্ঞ
শ্ৰেণী:পৰিসংখ্যাবিদ
শ্ৰেণী:জীৱিত ব্যক্তি
শ্ৰেণী:লেখক
মিং ৰাজবংশ

মিং ৰাজবংশ (, Míng Cháo) আছিল চীন দেশৰ এখন ঐতিহাসিক ৰাজবংশ, যি ১৩৬৮ খ্ৰীষ্টাব্দৰ পৰা ১৬৪৪ খ্ৰীষ্টাব্দলৈকে শাসন চলাইছিল। ই ইয়ুৱান ৰাজবংশৰ মংগোল শাসন শেষ কৰি চীনৰ ওপৰত চীনীয় শাসনৰ পুনঃপ্ৰতিষ্ঠা কৰিছিল।

স্থাপনা

১৩৬৮ চনত ঝু ইউয়ানঝাং নামৰ এগৰাকী গৰিব কৃষকে বিদ্ৰোহৰ জৰিয়তে মংগোল ইয়ুৱান ৰাজবংশ উৎখাত কৰি হংৱু সম্ৰাট নাম গ্ৰহণ কৰি মিং ৰাজবংশ প্ৰতিষ্ঠা কৰে। তেখেতে নতুন ৰাজধানী নানজিংত স্থাপন কৰিছিল।

ৰাজনীতি আৰু সমাজ

হংৱু সম্ৰাটে কেন্দ্ৰীভূত ৰাজক্ষমতা আৰু কৃষি আধাৰিত অৰ্থনীতি গঢ়ি তোলে। তেওঁলোকে ৰাজনৈতিক স্থায়িত্ব, টেক্স ব্যৱস্থা, আৰু চৰকাৰী পৰীক্ষাৰ আধাৰত প্ৰশাসন গঠন কৰিছিল।

সাংস্কৃতিক উন্নয়ন

মিং ৰাজত্বকালত সাহিত্য, চীনামাটিৰ পাত্ৰ, স্থাপত্য আৰু চীনা চিত্ৰশিল্পৰ বিস্তৰ উন্নয়ন ঘটিছিল। মিং চীনামাটি আজিও বিশ্বজুৰি বিখ্যাত। মিং আমলতে উডব্লক মুদ্ৰণৰ জৰিয়তে বহুতো গ্ৰন্থ প্ৰকাশ পায়।

ঝেং হেঙৰ সামুদ্ৰিক অভিযান

ঝেং হে নামৰ চীনীয়া নৌ-সেনাপতি মিং ৰাজত্বকালত ১৪০৫-১৪৩৩ খ্ৰীষ্টাব্দৰ ভিতৰত সপ্তমাৰী অভিযানৰ নেতৃত্ব দিয়ে। তেওঁৰ নেতৃত্বত চীনা নৌবহিনীয়ে দক্ষিণ-পূব এছিয়া, ভাৰত, আফ্ৰিকা পৰ্যন্ত ভ্ৰমণ কৰিছিল।

পতন

মিং ৰাজবংশৰ অন্তিম সময়ত কৃষি দুভিক্ষ, কৰ বৃদ্ধিৰ বিৰুদ্ধে বিদ্ৰোহ, আৰু ম্যানচু জাতিৰ আক্ৰমণৰ ফলত চৰম দুৰ্বলতা দেখা দিয়ে। ১৬৪৪ চনত লি জিচেংৰ বিদ্ৰোহ আৰু তাৰ পাছত চিং ৰাজবংশৰ উত্থানে মিং ৰাজত্বৰ অন্ত ঘটে।

ঐতিহ্য

মিং ৰাজত্বকালক চীনৰ ইতিহাসত এটা পুনৰুজ্জীৱন আৰু সংস্কৃতিৰ সোণালী যুগ হিচাপে গণ্য কৰা হয়। চৰকাৰী পৰীক্ষা ব্যৱস্থা আৰু চীনামাটিৰ শিল্পৰ ওপৰত ইয়াৰ গভীৰ প্ৰভাৱ আছে।

আৰু চাওক

চিং ৰাজবংশ

উৎস

শ্ৰেণী:ইতিহাস
শ্ৰেণী:চীনৰ ইতিহাস
যাদৱ পায়েং

যাদৱ পায়েং অসমৰ এগৰাকী পৰিৱেশ কৰ্মী। মুলাই তেওঁ‌ৰ উপনাম। তেওঁ‌ অসমৰ যোৰহাট জিলাৰ ককিলামুখৰ ওচৰৰ ব্ৰহ্মপুত্ৰৰ ঔনামুখ চাপৰিৰ এক বৃহৎ এলেকাত গছপুলি ৰোপণ কৰি এখন অৰণ্যলৈ ৰূপান্তৰ কৰিছিল। এই ৫৫০ হেক্টৰ অঞ্চল জুৰি থকা অৰণ্যখন যাদৱ পায়েঙৰ সন্মানাৰ্থে ‘মুলাই কাঠনি’
সমগ্ৰ বিশ্বই বছৰটোৰ সাতদিন লকডাউন দিব লাগে৷ পৃথিৱীৰ ভাৰসাম্য ৰক্ষা কৰিবলৈ লকডাউন সাতদিনৰ বাবে বছৰটোত দিয়া জৰুৰী৷
ফৰেষ্টৰ যিখন ল’ আছে, সেই ল’ বিলাক মানুহে জনা খুবেই দৰকাৰ৷ আমি জানিবলৈ ইচ্ছা নকৰাৰ বাবে যধেমধে গছ কাটোঁ৷ মানুহ কাটিলে তিনিমাহত জামিন পায়; গছ কাটিলে বা জীৱ-জন্তু মাৰিলে সাত মাহ, সাত বছৰলৈ জেলত থাকিব লাগিব আৰু মৰালৈকে তাৰ কেছটো শেষ নহয়৷ ইমান টান এই বন বিভাগৰ আইনখন৷ ইমানৰ পিছতো আমি ক’লৈ গৈ আছোঁ? আমি কেইটামান টকাৰ বাবে প্ৰকৃতি ধ্বংস কৰিছোঁ৷
পৃথিৱীখন সেউজীয়া হৈ থাকিলেহে আমিও জীয়াই থাকিম৷
পৃথিৱীখন সেউজীয়া কৰাই মোৰ লক্ষ্য৷ ইয়াৰ বাবে আমি খালী ঠাইবোৰ সেউজীয়া কৰিব লাগিব৷
ধৰ্ম, ৰাজনীতি, অৰ্থনীতি আৰু বিজ্ঞান এই আটাইৰে ওপৰত হ’ল প্ৰকৃতি। এই প্ৰকৃতিক যদি আমি সুৰক্ষা দিব নোৱাৰোঁ, তেতিয়াহ’লে এই পৃথিৱী মানুহৰ লগতে আন জীৱ-জন্তুৰ বাবে কেতিয়াও বাসোপযোগী হৈ নাথাকিব।
ভগৱান, ঈশ্বৰ, আল্লা আদিৰ পূজা-অৰ্চনাৰ বাবে কংক্ৰীটৰ মন্দিৰ, মছজিদ বা গীৰ্জা আদি নিৰ্মাণ কৰাতকৈ সেই ধনেৰে প্ৰকৃতি সুৰক্ষাৰ বাবে সকলোৱে গছপুলি ৰোপণ কৰক।
তোমালোকৰ দৰে উঠি অহা ল’ৰা-ছোৱালীবোৰ দেখিলে মই শুব নোৱাৰোঁ। আমাৰ আৰু আমাৰ আগৰ প্ৰজন্মসমূহৰ দোষৰ বাবেই এই ধুনীয়া পৃথিৱীখনিৰ আজি এই অৱস্থা। ভাৰতৰ দৰে “পিতা স্বৰ্গ, পিতা ধৰ্ম, পিতাহি পৰম তপঃ”-ৰ মন্ত্ৰ জপ কৰা সমাজ খনতো “টকা স্বৰ্গ, টকা ধৰ্ম, টকাই পৰম তপ:” হৈ পৰিছে। লোভৰ বাবেই এশিঙীয়া গঁড়ৰ নিচিনা ইমান নিমাখিত প্ৰাণীবোৰৰ খৰ্গবোৰ কাটি নিবলৈও মানুহে কুণ্ঠাবোধ নকৰে।
মুখস্থ বিদ্যাতকৈ ব্যৱহাৰিক জ্ঞান আহৰণত গুৰুত্ব দিব লাগিব। পৰিৱেশ, প্ৰকৃতি আৰু সমাজ-সংস্কৃতি এৰি কোনো ডাঙৰ মানুহ হোৱা নাই। সকলো কামতে হাতে-কামে লাগিব লাগিব।

উৎস

বাহ্যিক সংযোগ

Category:অসমৰ ব্যক্তি
Category:অসমৰ পৰিৱেশকৰ্মী
Category:জীৱিত ব্যক্তি
শ্ৰেণী:পদ্মশ্ৰী বঁটা প্ৰাপ্ত ব্যক্তি
শ্ৰেণী:প্ৰকৃতিবিদ
কাইডিপ্পে (শ্ৰুতিকথা)

কাইডিপ্পে (প্ৰাচীন গ্ৰীক: Κυδίππη, ইংৰাজী: Cydippe) গ্ৰীক শ্ৰুতিকথা অনুসৰি এগৰাকী সাগৰীয় নেৰেইড৷ তেওঁ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল।

কিংবদন্তি

কাইডিপ্পে গ্ৰীক শ্ৰুতিকথাৰ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল। হোমাৰৰ ইলিয়াডত বৰ্ণনা কৰা অনুসৰি একিলিছে মৃত পেট্ৰ'ক্লাছৰ বাবে কৰা দুখৰ সমভাগি হোৱা মাতৃ থেটিছক সংগ দিবলৈ সাগৰৰ গভীৰতাৰ পৰা ওলাই আহি ট্ৰয়ৰ উপকূলত সমবেত হোৱা ৩৩ গৰাকী নেৰেইডছৰ ভিতৰত কাইডিপ্পেও আছিল।

তথ্য সংগ্ৰহ

শ্ৰেণী:গ্ৰীক কিংবদন্তি
দ্বীপান্বিতা কলিতা

দ্বীপান্বিতা কলিতা (, জন্ম: প্ৰায় ১৯৮৯) হৈছে ভাৰতীয় সেনাৰ এগৰাকী চিকিৎসা বিষয়া তথা অসম ৰাজ্যৰ প্ৰথমগৰাকী মহিলা পেৰাট্ৰুপাৰ। তেওঁ আগ্ৰাত থকা ভাৰতীয় সেনাৰ ক্ষেত্ৰস্থলীত উৰণ প্ৰশিক্ষণ সম্পূৰ্ণ কৰি ২০২৩ চনত ৩৪ বছৰ বয়সত পেৰাট্ৰুপাৰ বেজ আৰু মেৰুণ বেৰেট লাভ কৰে।

২০২৫ চনৰ জানুৱাৰী মাহত মেজৰ পদবীলৈ উন্নীত হোৱা দ্বীপান্বিতা কলিতা ২০২৫ চনৰ আগষ্ট মাহৰ ফেমিনা ইণ্ডিয়া আলোচনীৰ স্বাধীনতা দিৱসৰ বিশেষ সংস্কৰণৰ প্ৰচ্ছদত অন্তৰ্ভুক্ত হৈছিল, য’ত ভাৰতীয় সেনাৰ দহগৰাকী মহিলা বিষয়াক সন্মান জনোৱা হৈছিল৷ সংখ্যাটোৰ থিম (বিষয়বস্তু) আছিল -ইন দ্য লাইন অৱ ডিউটি'।

প্ৰাৰম্ভিক জীৱন আৰু শিক্ষা

অসমৰ শোণিতপুৰ জিলাৰ ঢেকীয়াজুলিত দ্বীপন্বিতা কলিতাৰ জন্ম হৈছিল। তেওঁ গৃহ চহৰৰ দেৱেন্দ্ৰ গ্ৰীণ গ্ৰ'ভ ইংৰাজী বিদ্যালয়ত স্কুলীয়া শিক্ষা সম্পূৰ্ণ কৰে আৰু পৰৱৰ্তী সময়ত দৰং কলেজৰ পৰা সুখ্যাতিৰে স্নাতক ডিগ্ৰী লাভ কৰে।

ফিলিপাইনছত এম বি বি এছ ডিগ্ৰী সম্পূৰ্ণ আৰু বিদেশত উচ্চ শিক্ষা গ্ৰহণ কৰি তেওঁ এনে কৃতিত্ব অৰ্জন কৰা শোণিতপুৰ জিলাৰ প্ৰথমগৰাকী মহিলা হিচাপে পৰিগণিত হয়। ইয়াৰ ফলত তেওঁৰ সামৰিক কেৰিয়াৰ আৰম্ভ হোৱাৰ আগতেই অঞ্চলটোৰ যুৱতীসকলৰ বাবে এগৰাকী প্ৰেৰণাদায়ী ব্যক্তিত্ব হিচাপে পৰিগণিত হৈছিল।

কৰ্মজীৱন

অসামৰিক চিকিৎসা সেৱাত

এম বি বি এছ আৰু ইণ্টাৰ্ণশ্বিপ সম্পূৰ্ণ কৰাৰ পিছত দ্বীপান্বিতা কলিতা ভাৰতলৈ উভতি আহি দীন দয়াল হাস্পতালকে ধৰি নতুন দিল্লীত অসামৰিক চিকিৎসক হিচাপে কাম কৰে। উচ্চ চাপৰ পৰিৱেশ আৰু জটিল গোচৰ ব্যৱস্থাপনাৰ বাবে পৰিচিত বিভাগ জৰুৰীকালীন চিকিৎসা আৰু প্ৰসূতি আৰু স্ত্ৰীৰোগ বিজ্ঞানত তেওঁ বাস্তৱজ্ঞানসম্পন্ন ক্লিনিকেল অভিজ্ঞতা লাভ কৰে। এই অসামৰিক চিকিৎসা অভিজ্ঞতাই পিছলৈ তেওঁৰ সামৰিক কেৰিয়াৰৰ ভেটি হিচাপে কাম কৰিছিল৷

ভাৰতীয় সেনাবাহিনীত প্ৰৱেশ

২০১৯ চনত কলিতাই সেনা চিকিৎসা কৰ্পছৰ এজন বিষয়া ডাঃ চৰং মেটেৰ সৈতে বিবাহপাশত আবদ্ধ হয়।

পেৰাট্ৰুপাৰ প্ৰশিক্ষণ আৰু অৰ্হতা

২০২৩ চনত ৩৪ বছৰ বয়সত কলিতাই আগ্ৰাৰ ভাৰতীয় সেনাৰ সুবিধাত অনুষ্ঠিত পেৰাট্ৰুপাৰ আৰু এয়াৰবৰ্ণ প্ৰশিক্ষণ কাৰ্যসূচীত স্বেচ্ছাসেৱী হিচাপে কাম কৰিছিল। ভাৰতীয় সশস্ত্ৰ বাহিনীত শাৰীৰিক আৰু মানসিকভাৱে আটাইতকৈ চাহিদাপূৰ্ণ পাঠ্যক্ৰমৰ ভিতৰত এই পাঠ্যক্ৰম বিবেচিত হৈছে।

সফলতাৰে কাম সম্পূৰ্ণ কৰাৰ পিছত দ্বীপান্বিতা কলিতাই পেৰাট্ৰুপাৰ বেজ আৰু মেৰুণ বেৰেট (এলিট এয়াৰবৰ্ণ অৰ্হতাৰ প্ৰতীক) লাভ কৰি অসমৰ পৰা প্ৰথমগৰাকী পেৰাট্ৰুপাৰ হোৱাৰ যোগ্যতা অৰ্জন কৰে।

তেওঁৰ এই কৃতিত্বক সৰু চহৰৰ আকাংক্ষীসকলৰ বাবে আৰু সামাজিক সন্দেহৰ সন্মুখীন হোৱা প্ৰতিগৰাকী মহিলাৰ বাবে এক বাৰ্তা হিচাপে অভিহিত কৰা হৈছে। তেওঁ উপাৰ্জন কৰা মেৰুন বেৰেটক প্ৰতীকীভাৱে কেৱল ব্যক্তিগত সন্মান নহয়, বৰঞ্চ জীৱনৰ যিকোনো পৰ্যায়তে নতুন অধ্যায় আৰম্ভ কৰাৰ সাহসৰ জৰিয়তে অসাধাৰণ জীৱন গঢ় দিয়া হয় বুলি কোৱা হৈছে।

ব্যক্তিগত জীৱন

দ্বীপান্বিতা কলিতাই সামৰিক কৰ্তব্যৰ বাহিৰে অনুশাসিত ফিটনেছ ৰুটিন বজাই ৰাখে৷ তেওঁ ফুলনি, ৰন্ধা-বঢ়া, জাজ সংগীত শুনাকে ধৰি আন কিছুমান ৰাপ প্ৰতিপালন কৰে।

তথ্যসূত্ৰ

বাহ্য়িক সংযোগ

Northeast Today profile
The Sentinel – Femina India cover feature
Rongili Barta feature

শ্ৰেণী:জীৱিত ব্যক্তি
শ্ৰেণী:ভাৰতৰ নাৰী
শ্ৰেণী:অসমৰ ব্যক্তি
শ্ৰেণী:ভাৰতীয় সেনাৰ জোৱান
কাজী নজৰুল ইছলাম

কাজী নজৰুল ইছলাম (; মে' ২৪, ১৮৯৯ – আগষ্ট ২৯, ১৯৭৬) আছিল বিংশ শতাব্দীৰ জনপ্ৰিয় বঙালী কবি, সঙ্গীতজ্ঞ, সংগীতস্ৰষ্টা, দাৰ্শনিক, যিয়ে বঙালী কাব্যত অগ্ৰগামী ভূমিকাৰ লগতে প্ৰগতিশীল প্ৰণোদনাৰ বাবে সৰ্বাধিক পৰিচিত। তেওঁ বঙালী ভাষাৰ অন্যতম সাহিত্যিক, দেশপ্ৰেমী আৰু বাংলাদেশৰ জাতীয় কবি।

উদ্ধৃতিসমূহ

অভাৱৰ দিনত এজন প্ৰিয় অতিথিৰ আগমনতকৈ বেছি বেদনাদায়ক একোৱেই নাই। কেৱল হৃদয়েৰে দেৱতাক পূজা কৰা সম্ভৱ, কিন্তু অতিথিক কেৱল হাতেৰে আদৰি লোৱাটো সম্ভৱ নহয়।
মোৰ দৃষ্টিত পুৰুষ-মহিলাৰ মাজত কোনো পাৰ্থক্য নাই। পৃথিৱীৰ সকলো চিৰ-কল্যাণকামী মহান সৃষ্টিৰ আধা নাৰীয়ে, আধা পুৰুষে কৰিছে।
আমি সকলোৱে পাপী, নিজৰ পাপৰ জোখ-মাখৰে আনৰ পাপ জুখিছো।
মই এই দেশত এই সমাজত জন্ম লৈছো বাবে কেৱল এই দেশৰে নহয়, এই সমাজৰে নহয়। মই সকলো দেশৰ সকলো মানুহৰ অন্তৰ্গত।
জীৱ-জন্তুৰ দৰে সংখ্যাগৰিষ্ঠ হৈ কি লাভ, যদি আমাৰ গৌৰৱ কৰিবলগীয়া একোৱেই নাই।
বাহিৰৰ স্বাধীনতা নাইকিয়া হৈছে কাৰণে অন্তৰৰ স্বাধীনতা যেন বিসৰ্জন নিদিওঁ।
মোক মছজিদৰ কাষতে কবৰ দিবা ভাই, যাতে মাটিৰ তলৰ পৰাও মুজ্জিনৰ আজান শুনিব পাৰো।
অসৎ মাতৃৰ পুত্ৰ যদি জাৰজ হয়, তেন্তে অসৎ পিতৃৰ পুত্ৰও জাৰজ।
যিজনৰ নিজৰ ধৰ্মত বিশ্বাস আছে তেওঁ আনৰ ধৰ্মক ঘৃণা কৰিব নোৱাৰে।
যদি সত্যই লক্ষ্য, সৌন্দৰ্য্য আৰু মঙ্গলৰ সৃষ্টি এটা ব্ৰত, তেন্তে তেওঁৰ লেখাই সন্মান লাভ কৰিব‌ই কৰিব।
কামনা আৰু প্ৰেম সম্পূৰ্ণ বেলেগ। কামনা মাথোঁ এক প্ৰবল সাময়িক উত্তেজনা আৰু প্ৰেম ধীৰ প্ৰশান্ত আৰু চিৰন্তন।
যেতিয়া এজন পুৰুষ প্ৰেমত পৰে তেতিয়া তেওঁ হাজাৰ বছৰ জীয়াই থাকিব বিচাৰে। আৰু যেতিয়া ই বিফল হয়, তেতিয়া প্ৰতি মুহূৰ্ততে মৃত্যুৰ কামনা কৰে।
ভালপোৱাৰ কোনো অৰ্থ বা পৰিমাণ নাই।
সৰু সৰু বিচ্ছেদে প্ৰেমক গভীৰ কৰি তোলে আৰু দীঘলীয়া বিচ্ছেদে প্ৰেমক হত্যা কৰে।
সত্যক অস্বীকাৰ কৰি ভণ্ডামিৰে মংগল উৎসৱৰ কল্যাণকামী প্ৰদীপ কেতিয়াও জ্বলাব নোৱাৰি।
যিজনে জুই জ্বলাইছে তেওঁ নাজানে যাক জ্বলাইছে তেওঁৰ বুকুৰ কিমান অংশ জ্বলিছে।
মৃত্যুৰ যন্ত্ৰণাতকৈ দুখৰ যন্ত্ৰণা কিমান কঠিন, কিমান ভয়ংকৰ সেয়া কেৱল ভুক্তভোগীয়েহে অনুভৱ কৰিব পাৰে।

কাজী নজৰুল ইছলাম সম্পৰ্কে

কবি নজৰুলে যি সপোন দেখিছিল সেয়া কেৱল তেওঁৰ নিজৰ সপোনেই নহয় সমগ্ৰ বঙালী জাতিৰ সপোন আছিল।
সুভাষ চন্দ্ৰ বসু

লগতে চাওক

ৰুমী

উৎস

বাহ্যিক সংযোগ

শ্ৰেণী:বাংলাদেশৰ ব্যক্তি
শ্ৰেণী:কবি
শ্ৰেণী:সঙ্গীতজ্ঞ
শ্ৰেণী:দাৰ্শনিক
শ্ৰেণী:মৃত ব্যক্তি
ভৌগোলিক স্থানাঙ্ক প্ৰণালী

nail|দ্ৰাঘিমা ৰেখাবোৰ ভূমধ্য ৰেখাৰ লম্বভাৱে আৰু অক্ষ ৰেখাবোৰ সমান্তৰালভাৱে থাকে।

ভৌগোলিক স্থানাংক পদ্ধতি হৈছে এটা স্থানাংক পদ্ধতি যাৰ সহায়ত পৃথিৱীৰ প্ৰতিটো স্থানৰ অৱস্থান এলানি সংখ্যা বা আখৰৰ সহায়ত বিশেষভাৱে প্ৰদৰ্ষণ কৰা হয়। স্থানাংক সমূহৰ এটা সংখ্যাই প্ৰায়ে লম্ব অৱস্থান, আৰু দুটা বা তিনিটা সংখ্যাই হেলনীয়া অৱস্থান বুজায়। স্থানাংকত সাধাৰণতে অক্ষাংশ, দ্ৰাঘিমাংশ আৰু সমূদ্ৰ পৃষ্ঠৰ পৰা উচ্চতা ব্যৱহাৰ কৰা হয়।

তথ্য সংগ্ৰহ

শ্ৰেণী:ভূগোল
মহন্ত (উপাধি)

মহন্ত এক ভাৰতীয় অতি উচ্চ উপাধি যি অতিজৰে ব্ৰহ্ম কায়স্থ আৰু ব্ৰাহ্মণ শ্ৰেণীৰ লোকেহে কেৱল ব্যৱহাৰ কৰিছিল। এই উপাধি অসমৰ ব্ৰহ্মকায়স্থ তথা ব্ৰাহ্মণ কুলে প্ৰধানকৈ লিখে কিন্তু কিছু বৰকলিতা লোকেও পিছত ব্যৱহাৰ কৰে কিন্তু তেওঁলোকৰ লগত ব্ৰাহ্মণ আৰু ব্ৰহ্মকায়স্থ কুলৰ বিবাহ নহয় যি ব্ৰহ্মকায়স্থ (মহন্ত/গোস্বামী/অধিকাৰী/দত্ত গোস্বামী)আৰু ব্ৰাহ্মণৰ(মহন্ত/গোস্বামী/অধিকাৰী/দত্ত গোস্বামী)হে উভয়েৰে বিবাহ হয় আৰু এক সুকিয়া সমোদায় তাৰ উপৰিও উৰিষ্যাৰো কিছু লোকে ব্যৱহাৰ কৰে।

প্ৰসিদ্ধ মহন্ত উপাধিৰ লোক

অংগৰাগ মহন্ত
খগেন মহন্ত
অৰ্চনা মহন্ত
মিত্ৰদেৱ মহন্ত
উৰ্মিলা মহন্ত
গায়ত্ৰী মহন্ত
কেশদা মহন্ত
প্ৰফুল্ল কুমাৰ মহন্ত
জয়শ্ৰী গোস্বামী মহন্ত
প্ৰফুল্ল মহন্ত
পংকজ জ্যোতি মহন্ত
মাইনী মহন্ত
শ্ৰেণী:উপাধি
উদাৰপন্থী হমফবিয়া

উদাৰপন্থী হমফবিয়া হ’ল সমকামিতাক যেতিয়ালৈকে লুকাই থাকে তেতিয়ালৈকে গ্ৰহণ কৰা। যৌন বৈচিত্ৰ্যক গ্ৰহণ কৰাৰ পিছতো এলজিবিটিকিউ লোকসকলক প্ৰান্তীয় বা তুচ্ছজ্ঞান কৰা পক্ষপাতিত্ব আৰু কু- সংস্কাৰক স্থায়ী কৰি ৰখা হয়।

সংজ্ঞা

উদাৰপন্থী হমফবিয়া হৈছে এনে এক প্ৰথা যিটো সম্পৰ্ক আৰু যৌনতাক ব্যক্তিগত বিষয় হিচাপে বুজি পোৱাৰ ওপৰত ভিত্তি কৰি গঢ় লৈ উঠে। সেয়েহে ৰাজহুৱা ক্ষেত্ৰত ইয়াৰ উত্থান নোহোৱালৈকে ইয়াৰ ওপৰত ব্যক্তি স্বাধীনতাক গ্ৰহণ কৰা হয়। কিন্তু এলজিবিটি আন্দোলনৰ সদস্যসকলে কয় যে যৌন অভিমুখিতা এক সহজাতভাৱে ৰাজহুৱা বিষয় কাৰণ বিষম যৌনকামী সকলে সমকামী লোকৰ দৰে ৰাজহুৱাভাৱে নিজৰ সম্পৰ্ক লুকুৱাবলৈ বাধ্য হ'ব লগা নহয়।

এলবাৰ্টো মিৰা আৰু ডেনিয়েল বৰিলোৰ দৰে লেখকে বিবেচনা কৰে যে এইটো এক প্ৰকাৰৰ সমকামীতাক কৰা ঘৃণায়েই, য'ত গ্ৰহণ কৰাৰ পিছতো কিন্তু এটা ৰৈ যায়। সমকামিতাক তেতিয়ালৈকে সহ্য কৰা হয়, যেতিয়ালৈকে ইয়াক নিস্তব্ধ কৰি ৰখা হয় আৰু বিষমকেন্দ্ৰিক স্বাভাৱিকতাক গ্ৰহণ কৰা হয়। সেই নীতিৰ যিকোনো উলংঘাক ভুক্তভোগী, গেট্টো, কৰ্মী বা ধৰ্মান্তৰকৰণকাৰী হিচাপে নাকচ কৰা হয়। মীৰাৰ কথা মতে:
ই অসাধাৰণভাৱে সহজ: "হয়, কিন্তু..."। এই বাক্য গঠনত যিকোনো ধৰণৰ বক্তব্য সন্নিবিষ্ট কৰা হৈছে: "সমকামীসকল মোৰ আচৰিত ধৰণৰ আৰু অতি ভাল বন্ধু, কিন্তু তেওঁলোকে আড়ম্বৰপূৰ্ণতাক পৰিত্যাগ কৰিব লাগিব; সমকামীসকল সকলোৰে দৰে মানুহ কিন্তু তেওঁলোকে প্ৰকাশ কৰা প্ৰদৰ্শনকামি মনোভাৱ পৰিত্যাগ কৰিব লাগিব। এইবোৰ সীমাৰ বাহিৰৰ বিষয়। ইতিবাচক প্ৰতিচ্ছবি বা ন্যায্যতা প্ৰাপ্তিৰ বাবে তেওঁলোকে এতিয়াও এটা সীমা অতিক্ৰম কৰিব লাগিব।"
Es extraordinariamente simple: «sí, pero…». En esta estructura sintáctica se inserta cualquier tipo de enunciado: «los homosexuales son maravillosos y muy amigos míos pero deben abandonar la pluma; los homosexuales son personas como todos pero el exhibicionismo que manifiestan está fuera de lugar». Hay un límite que todavía cuesta superar: el de las imágenes positivas o la reivindicación.— এলবাৰ্টো মিৰা

লগতে চাওক

তথ্যসূত্ৰসমূহ

শ্ৰেণী:হমফবিয়া
সঁফুৰা (শিশু আলোচনী)

সঁফুৰা শিশুসকলৰ বাবে অসমীয়া ভাষাত প্ৰকাশিত এখন মাহেকীয়া আলোচনী। সঁফুৰাৰ প্ৰকাশক বাণী প্ৰকাশ প্ৰাইভেট লিমিটেড। আলোচনীখনৰ প্ৰথম প্ৰকাশ হৈছিল ১৯৮২ চনৰ এপ্ৰিল মাহত। ১৯৯৬ চনৰ মাৰ্চ মাহলৈকে ৮৫টা সংখ্যা প্ৰকাশ পোৱাৰ পিছত আলোচনীখনৰ প্ৰকাশ সাময়িকভাৱে বন্ধ হৈছিল। আলোচনীখনৰ সেই সময়ৰ সম্পাদক আছিল ড॰ ভবেন্দ্ৰনাথ শইকীয়া। কাৰ্যাধ্যক্ষ আছিল অম্বিকাপদ চৌধুৰী। ব্যৱস্থাপনা কৰিছিল পংকজপদ চৌধুৰী আৰু ধীৰাজ গোস্বামীয়ে। ২০০২ চনত ড॰ ভবেন্দ্ৰ নাথ শইকীয়াৰেই সম্পাদনাত সঁফুৰা দ্বিতীয়বাৰৰ বাবে প্ৰকাশ পায়। সঁফুৰাৰ এতিয়াৰ প্ৰকাশক অসম বুক হাইভ। ২০০৩ চনৰ আগষ্ট মাহত ড॰ শইকীয়াৰ মৃত্যুৰ পিছত অমল দত্তই সঁফুৰাৰ সম্পাদনাৰ দায়িত্বভাৰ লয়। তেওঁৰ পিছত ভৱেশ মহন্ত অবৈতনিক সম্পাদক হিচাপে যুক্ত হয়।

নিয়মীয়া শিতানসমূহ

নিয়মীয়াকৈ প্ৰকাশ পোৱা গল্প আৰু কবিতাৰ উপৰিও তলৰ নিয়মীয়া শিতানসমূহ সঁফুৰাৰ অন্যতম আকৰ্ষণ।

আশা কৰোঁ তোমালোক ভালে আছা : শিশুহঁতলৈ সঁফুৰাৰ সম্পাদকৰ পত্ৰসদৃশ সম্পাদকীয়।
তোমালোকৰ প্ৰশ্ন : শিশুসকলৰ কৌতূহলী প্ৰশ্ন আৰু সঁফুৰা কাৰ্যালয়ে দিয়া তাৰ উত্তৰৰ শিতান।
কিমান যে কথা, কিমান যে ঘটনা : সাধাৰণ জ্ঞান আৰু সাম্প্ৰতিক ঘটনাৱলীৰ শিতান।
ফুলনি : শিশু উপযোগী অনুবাদ গল্প, সাধু তথা চমু ৰচনাৰ শিতান।
ঘৰত কৰিবলৈ কাম দিছোঁ : সাঁথৰ, যুক্তি-বুদ্ধিৰ খেল শব্দ-শৃংখল আদিৰ শিতান।
সঁচাও নহয়, মিছাও নহয় : ৰগৰ।
মহাদুষ্টৰ দুষ্টবুদ্ধি : খুহুতীয়া গল্প।

ধাৰাবাহিক উপন্যাসসমূহ

মৰমৰ দেউতা : ড॰ ভবেন্দ্ৰ নাথ শইকীয়াৰ শিশু উপন্যাস মৰমৰ দেউতা সঁফুৰাৰ পাততে প্ৰথম প্ৰকাশ পায়। বিপুল নামৰ সংগদোষত পৰি স্বভাৱ নষ্ট হোৱা এটা ল'ৰাৰ কাহিনীৰে উপন্যাসখনে গঢ় লৈছে আৰু কিছু জটিল পৰিস্থিতিত বিপুলৰ অনুশোচনাৰ ভাৱ আৰু আত্মশুদ্ধিৰে ইয়াৰ সমাপ্তি ঘটিছে।
থুপুলৰ কাণ্ড : অনামিকা বৰাই ৰচনা কৰা এই ধাৰাবাহিক উপন্যাসখনত থুপুল নামৰ এজনী সৰু ছোৱালীৰ কাণ্ড-কাৰখানাৰ কথা বৰ্ণনা কৰিছিল।
সোণটি আৰু হেনৰীহঁত : বন্দীতা ফুকনৰ এই উপন্যাসখনৰ কাহিনী জনপ্ৰিয় কাল্পনিক চৰিত্ৰ সোণটিৰ আমেৰিকা যুক্তৰাষ্ট্ৰ ভ্ৰমণ আৰু ইয়াৰ অভিজ্ঞতাক লৈ গঢ় লৈছে।
অজান দেশত পাহি : এল. ফ্ৰেংক বমৰ দ্য ৱিজাৰ্ড অফ অ'জৰ কুমুদ গোস্বামীয়ে কৰা অনুবাদ।

অন্যান্য

সঁফুৰাৰ পাতত ভৱেশ মহন্তই 'জ্ঞানদ্বীপত আৰ্যহঁত' নামে এক কাহিনীৰ মাধ্যমেৰে বৈজ্ঞানিক চিন্তা-চৰ্চাৰ এলানি লেখা লিখিছিল। ইয়াৰ লগতে ড॰ অৱনী কুমাৰ ভাগৱতীয়ে অসমৰ প্ৰাকৃতিক আৰু জৈৱিক বৈচিত্ৰ্য তথা বৈশিষ্ট্যক লৈ লিখা 'অসমৰ ভূগোল' নামে এলানি প্ৰবন্ধও প্ৰকাশ পাইছিল। কাৰ্লো কলডিৰ পিন'কিঅ'ক কাহিনীক সঁফুৰা কাৰ্যালয়ৰ সহায়ত অমল মেধিয়ে চিত্ৰৰূপ দিছিল।

তথ্যসূত্ৰ

শ্ৰেণী: অসমীয়া আলোচনী
শ্ৰেণী:অসমীয়া শিশু আলোচনী
পৰম্পৰাগত ক্ৰীড়া আৰু খেল

পৰম্পৰাগত ক্ৰীড়া আৰু খেল (ইংৰাজী: Traditional sports and games; চমুকৈ TSG) হৈছে এনে কিছুমান শাৰীৰিক কাৰ্যকলাপ যিবোৰ সভ্যতা আৰম্ভ হোৱাৰ পূৰ্বে, আনকি প্ৰাক-ঐতিহাসিক কালৰে পৰাই বিশ্বৰ বিভিন্ন প্ৰান্তৰ মানুহে খেলি আহিছে। আধুনিক পশ্চিমীয়া ক্ৰীড়াৰ আগমণৰ বহু আগৰে পৰাই এই খেলসমূহ প্ৰচলিত আছিল। ঔপনিৱেশিক যুগত পশ্চিমীয়া ক্ৰীড়াৰ জাপি দিয়া প্ৰভাৱ আৰু প্ৰসাৰৰ বাবে বহুতো পৰম্পৰাগত ক্ৰীড়াই জনপ্ৰিয়তা হেৰুৱাইছিল বা বিলুপ্ত হৈছিল। উত্তৰ-ঔপনিৱেশিক যুগত এই অৱনতি অধিক বৃদ্ধি পায়।

ইউনেস্কোৱে (UNESCO) পৰম্পৰাগত ক্ৰীড়া আৰু খেলসমূহক "অস্পৰ্শনীয় সাংস্কৃতিক ঐতিহ্য"ৰ এক ৰূপ হিচাপে প্ৰসাৰিত কৰে আৰু ইয়াৰ বাবে এক সমৰ্পিত উপদেষ্টা কমিটিও গঠন কৰিছে। ইউনেস্কোৱে এতিয়ালৈকে কেইবাখনো সামূহিক পৰামৰ্শদাতা সভা (Collective Consultation Meetings) অনুষ্ঠিত কৰিছে: ২০০৬ চনত পেৰিছত, ২০০৯ চনত তেহৰানত আৰু ২০১৭ চনত পেৰিছত। ২০১৮ চনত ইস্তাম্বুলত অনুষ্ঠিত চতুৰ্থখন সভাত ৪০খন দেশৰ ৮২ জনতকৈও অধিক অংশগ্ৰহণকাৰীয়ে অংশগ্ৰহণ কৰিছিল।

পৰম্পৰাগত ক্ৰীড়া আৰু খেলসমূহ বিভিন্ন জনগোষ্ঠীয়ে তেওঁলোকৰ ধৰ্মীয় কৰ্তব্য পালন, সামাজিক সহযোগিতা বৃদ্ধি আৰু প্ৰকৃতিৰ সৈতে তেওঁলোকৰ সম্পৰ্কৰ উন্নত বুজাবুজিৰ সৈতে জড়িত। পৰম্পৰাগত ক্ৰীড়াক আন্তঃসাংস্কৃতিক সংলাপ বৃদ্ধিৰ এক সম্ভাৱ্য মাধ্যম হিচাপেও গণ্য কৰা হয়।

ইতিহাস

ঔপনিৱেশিক যুগত পশ্চিমীয়া ক্ৰীড়াৰ প্ৰতি থকা প্ৰতিৰোধ আৰু ইয়াৰ প্ৰভাৱৰ ফলস্বৰূপে কাবাদিৰ দৰে কেইবাখনো পৰম্পৰাগত দক্ষিণ এছীয় খেলৰ মানকীকৰণ আৰু সংগঠিত প্ৰতিযোগিতাৰ আৰম্ভণি হৈছিল।

অঠৰ শতিকাৰ পৰাই গৱেষকসকলে সাংস্কৃতিক মূল্যবোধ আৰু পৰিচয় স্পষ্ট কৰাৰ ক্ষেত্ৰত পৰম্পৰাগত খেলসমূহৰ গুৰুত্বৰ ওপৰত অধিক আগ্ৰহ প্ৰকাশ কৰি আহিছে। উদাহৰণস্বৰূপে, ১৮০১ চনত জোছেফ ষ্ট্ৰাটে লিখিছিল যে, "কোনো এক বিশেষ জাতিৰ চৰিত্ৰৰ সঠিক মূল্যায়ন কৰিবলৈ হ'লে তেওঁলোকৰ মাজত আটাইতকৈ বেছি প্ৰচলিত ক্ৰীড়া আৰু মনোৰঞ্জনৰ মাধ্যমসমূহ অনুসন্ধান কৰাটো অতি আৱশ্যক।" আধুনিক অলিম্পিক গেমছ এই চিন্তাধাৰাৰ দ্বাৰা প্ৰভাৱিত হৈছিল আৰু পিয়েৰ ডি কুবাৰ্টিনৰ দ্বাৰা "সকলো খেল, সকলো জাতি"ৰ ভিত্তিত ইয়াক প্ৰতিষ্ঠা কৰা হৈছিল। অৱশ্যে অলিম্পিকৰ এই দিশটো কেতিয়াও সম্পূৰ্ণৰূপে বাস্তৱায়িত নহ’ল আৰু কেইবছৰমানৰ পিছতে ই ম্লান হৈ পৰিল, য’ত মূলতঃ কেৱল পশ্চিমীয়া ক্ৰীড়াহে খেলা হৈছিল। কিছুমান ইউৰোপীয় দেশত পৰম্পৰাগত খেলৰ পুনৰুদ্ধাৰ ৰাজনৈতিক বা শৈক্ষিকভাৱে আঞ্চলিক পৰিচয় প্ৰকাশৰ এক মাধ্যম হিচাপে কাম কৰিছে।

এছিয়ান গেমছ আৰু এছ.ই.এ. গেমছৰ দৰে আন্তঃৰাষ্ট্ৰীয় বহু-ক্ৰীড়া প্ৰতিযোগিতাত পৰম্পৰাগত ক্ৰীড়া আৰু খেলসমূহ ক্ৰমান্বয়ে গ্ৰহণ কৰা হৈছে।

তথ্যসূত্ৰ

শ্ৰেণী:লোক-খেল
গীতাঞ্জলি থাপা

গীতাঞ্জলি থাপা এগৰাকী ভাৰতীয় অভিনেত্ৰী। বহু ৰাষ্ট্ৰীয় আৰু আন্তঃৰাষ্ট্ৰীয় চলচ্চিত্ৰ মহোৎসৱত ছিক্কিমৰ গীতাঞ্জলি থাপাৰ বোলছবি প্ৰদৰ্শিত হোৱাৰ লগতে তেওঁৰ অভিনয় বিশেষ ভাবে সমাদৃত হৈছে। কেইবাটাও ৰাষ্ট্ৰীয় আৰু আন্তৰ্জাতিক বঁটা লাভ কৰা গীতাঞ্জলিয়ে ২০১৩ চনত লায়াৰ্ছ ডাইছ নামৰ চলচ্চিত্ৰত কৰা অভিনয়ৰ বাবে ৬১তম শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰিছে।

ব্যক্তিগত জীৱন

১৯৮৮ চনৰ ১ জানুৱাৰী তাৰিখে ছিক্কিমৰ ৰাজধানী গেংটকত গীতাঞ্জলি থাপাৰ জন্ম হৈছিল। তেওঁ আনুষ্ঠানিক শিক্ষাৰ পাতনি ছিক্কিমৰ টাশ্বি নামগ্যাল একাডেমীত মেলিছিল। তাৰপিছত তেওঁ উচ্চ শিক্ষাৰ বাবে কলকাতালৈ যায়। তেওঁ নিজকে এগৰাকী পেছাদাৰী মডেল হিচাপে প্ৰতিষ্ঠা কৰে। তেওঁ অসমৰ গুৱাহাটীত অনুষ্ঠিত মেগা মিছ নৰ্থ ইষ্ট ২০০৭ সৌন্দৰ্য প্ৰতিযোগিতাত বিজয়ী হৈছিল।

২০০৬ চনত স্কুলত পঢ়ি থকাৰ সময়তে গীতাঞ্জলিয়ে ইংৰাজী ভাষাৰ চুটি ছবি মিথৰ জৰিয়তে অভিনয় জীৱনৰ পাতনি মেলিছিল।

কৰ্মজীৱন

তেওঁ চলচ্চিত্ৰ জগতলৈ প্ৰৱেশ কৰাৰ আগতে নিজকে এক পেছাদাৰী মডেল হিচাপে প্ৰতিষ্ঠা কৰিছিল। তেওঁ ২০১০ চনত টিনা কি চাবি বোলছবিত অভিনয় কৰিবলৈ সুযোগ পায়। ইয়াৰ পিছত তেওঁ কমল কেএমৰ ছবি আই.ডিৰ মুখ্য ভূমিকাত অভিনয় কৰে। ইয়াত কৰা অভিনয়ৰ বাবে তেওঁ লছ এঞ্জেলেছ চলচ্চিত্ৰ মহোৎসৱ ২০১৩ত শ্ৰেষ্ঠ পৰিৱেশক আৰু ইমাজিন ইণ্ডিয়া ২০১৩, মাদ্ৰিদত শ্ৰেষ্ঠ অভিনেত্ৰীৰ বঁটা লাভ কৰে।বুচন আন্তঃৰাষ্ট্ৰীয় চলচ্চিত্ৰ মহোৎসৱকে আদি কৰি এই ছবিখন কেইবাখনো ৰাষ্ট্ৰীয় আৰু আন্তঃৰাষ্ট্ৰীয় চলচ্চিত্ৰ মহোৎসৱত প্ৰদৰ্শিত হয়। তাৰ পিছত তেওঁ অমিত খুৰানাৰ মনচুন শ্বুটিঙত অভিনয় কৰে আৰু এই ছবিখন ক্যা চলচ্চিত্ৰ মহোৎসৱৰ মিডনাইট স্ক্ৰীনিং শিতানত প্ৰদৰ্শিত হয়। তাৰপিছত তেওঁ অনুৰাগ কাশ্যপৰ দেট ডে আফটাৰ এভৰী ডেত অভিনয় কৰে। ২০১৩ চনৰ মুম্বাই চলচ্চিত্ৰ মহোৎসৱত তেওঁৰ পৰৱৰ্তী ছবি গীতু মোহনদাসৰ লায়াৰ্ছ ডাইছ প্ৰদৰ্শিত হয়। তাৰপিছত ছবিখন বহুতো চলচ্চিত্ৰ মহোৎসৱত প্ৰদৰ্শিত হয় বিভিন্ন পুৰস্কাৰ লাভ কৰে। গীতাঞ্জলিয়ে ইয়াত কৰা অভিনয়ৰ বাবে শ্ৰেষ্ঠ অভিনেত্ৰীৰ ৬১তম ৰাষ্ট্ৰীয় চলচ্চিত্ৰ বঁটা লাভ কৰে। এই ছবিখন ৮৭তম অস্কাৰ বঁটালৰ শ্ৰেষ্ঠ বিদেশী ভাষাৰ চলচ্চিত্ৰ শিতানলৈ ভাৰতৰ চৰকাৰী মনোনয়ন আছিল।

তাৰ পিছত তেওঁ অস্কাৰ বঁটা বিজয়ী নিৰ্দেশক দানিছ টানৱিকৰ ছবি টাইগাৰ্ছত পাকিস্তানী মহিলাৰ চৰিত্ৰত অভিনয় কৰে। এইখন ছবি ট'ৰেণ্ট' আন্তৰ্জাতিক চলচ্চিত্ৰ মহোৎসৱ ২০১৪ ত প্ৰদৰ্শিত হয়। ইয়াৰ লগতে তেওঁ কেইবাখনো বিজ্ঞাপনটো কাম কৰে। তাৰে ভিতৰত উল্লেখযোগ্য হ'ল ঐশ্বৰ্য ৰায়ৰ লগত কৰা লৰিয়েলৰ বিজ্ঞাপন।

শেহতীয়াকৈ তেওঁ ট্ৰেপড, কুছ ভিগে ভিগে অলফাজ, পেংটিং লাইফ আৰু বাইস্ক'পৱালাৰ দৰে ছবিত অভিনয় কৰিছে।

অভিনয়

চলচ্চিত্ৰ

চন
বোলছবি
চৰিত্ৰ
ভাষা
নোট
২০১২
আই.ডি
চাৰু
হিন্দী
শ্ৰেষ্ঠ পৰিৱেশন, লছ এঞ্জেলেছ চলচ্চিত্ৰ মহোৎসৱ ২০১৩
২০১৭
ট্ৰেপড
নূৰী
হিন্দী

২০১৮
কুছ ভিগে ভিগে অলফাজ
অৰ্চনা প্ৰধান
হিন্দী

পেংটিং লাইফ
গেষ্ট ৰুমত থকা মহিলা গৰাকী
ইংৰাজী
মুক্তি লাভ কৰা নাই
বাইস্ক'পৱালা
মিনি বসু
হিন্দী

ৱেব চিৰিজ

চন
নাম
চৰিত্ৰ
নেটৱৰ্ক
নোট

২০১৮
চেক্ৰেড গেমছ
নয়নিকা চেহগাল
নেটফ্লিক্স

তথ্য উৎস

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
লৰিন ঈগল

লৰিন ঈগল (ইংৰাজী: Lauryn Eagle; জন্ম: ১১ ডিচেম্বৰ ১৯৮৭) এগৰাকী অষ্ট্ৰেলিয়ান পেছাদাৰী বক্সাৰ আৰু ৱাটাৰ স্কীয়িং চেম্পিয়ন। তেওঁ ৰিয়েলিটি টেলিভিছন শ্ব’ দ্য চেলিব্ৰিটি এপ্ৰেণ্টিছ অষ্ট্ৰেলিয়াৰ এগৰাকী প্ৰতিযোগী আছিল আৰু ২০০৪ চনৰ প্ৰাক্তন মিছ টিন ইণ্টাৰনেচনেল বিজয়ী।

প্ৰাৰম্ভিক জীৱন

ঈগলৰ জন্ম নিউ চাউথ ৱেলছৰ ৰেণ্ডউইকত হৈছিল। তেওঁ পিটাৰ আৰু কেৰী ঈগলৰ কন্যা। ঈগল এটা ৱাটাৰ স্কীয়িং পৰিয়ালৰ সন্তান আছিল: তেওঁৰ পিতৃ-মাতৃ দুয়ো স্কীয়াৰ আছিল, পিতৃ পিটাৰ ১০বাৰৰ অষ্ট্ৰেলিয়ান ৱাটাৰ স্কীয়িং চেম্পিয়ন আছিল আৰু তেওঁৰ ভগ্নী ছাৰাহে ২০০৭ চনৰ বিশ্ব চেম্পিয়নশ্বিপত দ্বিতীয় স্থান লাভ কৰিছিল। ঈগলে চাৰি বছৰ বয়সতে প্ৰথম স্কী কৰিবলৈ শিকিছিল আৰু ন বছৰ বয়সৰপৰা দৌৰত অংশগ্ৰহণ কৰিবলৈ আৰম্ভ কৰিছিল। যেতিয়া তেওঁৰ বয়স ২০ বছৰ আছিল, তেতিয়া ছুপাৰবোট গ্ৰেণ্ড প্ৰিক্সলৈ যোৱাৰ পথত চিডনী হাৰ্বাৰত তেওঁৰ পিতৃৰ স্পীডবোটখন ওলোটাই দুৰ্ঘটনাগ্ৰস্ত হোৱাত পিতৃৰ মৃত্যু হয়।

ৱাটাৰ স্কীয়িং

২০০৩ চনত ঈগলে জুনিয়ৰ ডিভিজনত দ্বিতীয় স্থান লাভ কৰিছিল আৰু ইয়াৰ পিছৰ ২০০৫ চনৰ বিশ্ব চেম্পিয়নশ্বিপত তেওঁ এফ২ শ্ৰেণীত মহিলা ডিভিজনৰ খিতাপ জয় কৰিছিল। ২০০৬ চনত তেওঁ ১৯ বছৰৰ অনুৰ্ধৰ অষ্ট্ৰেলিয়ান স্পীড চেম্পিয়নশ্বিপ আৰু অষ্ট্ৰেলিয়ান মাৰাথন চেম্পিয়নশ্বিপত জয়লাভ কৰিছিল। ইয়াৰ পিছত তেওঁ ২০০৭ চনৰ মে’ মাহত অনুষ্ঠিত বিশ্ব চেম্পিয়নশ্বিপৰ ফৰ্মুলা ১ ডিভিজনত তৃতীয় স্থান লাভ কৰে। ২০০৮ চনত পিতৃৰ মৃত্যুৰ কিছুসময়ৰ পাছতে তেওঁ দৌৰৰপৰা অৱসৰ লয়। ২০০৯ চনত লৰিনে পুনৰ দৌৰলৈ উভতি আহে আৰু ২০০৯ চনৰ বিশ্ব চেম্পিয়নশ্বিপত তৃতীয় স্থান লাভ কৰে। ২০১১ চনৰ বিশ্ব চেম্পিয়নশ্বিপৰ তৃতীয়টো দৌৰত তেওঁ গুৰুতৰভাৱে পৰি যোৱাৰ পাছত সপ্তম স্থান লাভ কৰিছিল।

তথ্যসূত্ৰ

বাহ্যিক সংযোগ

Lauryn Eagle official webpage
Lauryn Eagle on Twitter

শ্ৰেণী:মল্লযোদ্ধা
আমিনা ডাগী

আমিনা ডাগী (ইংৰাজী: Amina Dagi; জন্ম: আমিনা মিৰ্জাখানভা; ১২ ফেব্ৰুৱাৰী ১৯৯৫) এগৰাকী ৰাছিয়ান-অষ্টিয়ান মডেল আৰু সুন্দৰী প্ৰতিযোগিতাৰ খিতাপধাৰী, যিয়ে মিছ অষ্টিয়া ২০১২-ৰ মুকুট অৰ্জন কৰিছিল। তেওঁ মিছ ৱৰ্ল্ড ২০১২ প্ৰতিযোগিতাত অংশগ্ৰহণ কৰিছিল। পৰৱৰ্তী সময়ত এণিকা গ্ৰিলে মিছ ৱৰ্ল্ড ২০১৫-ত অংশ লোৱাৰ বাবে মিছ ইউনিভাৰ্চ ২০১৫-ৰপৰা অব্যাহতি লোৱাতামিনাক মিছ ইউনিভাৰ্চ অষ্টিয়া ২০১৫ হিচাপে নিযুক্তি দিয়া হয়। ইয়াৰ পিছত ডাগীয়ে ২০১৫ চনৰ মিছ ইউনিভাৰ্চ প্ৰতিযোগিতাত নিজৰ দেশক প্ৰতিনিধিত্ব কৰে।

ব্যক্তিগত জীৱন

ডাগীৰ জন্ম ৰাছিয়াৰ উত্তৰ ককেচাচৰ দাগেস্তানৰ মাখাচকলাত হৈছিল। পিতৃৰ মৃত্যুৰ পাছত ২০০৩ চনত তেওঁৰ পৰিয়ালটো অষ্টিয়ালৈ প্ৰব্ৰজন কৰে আৰু ব্লুডেনজত বসতি স্থাপন কৰে। পিছলৈ তেওঁলোকে অষ্টিয়াৰ নাগৰিকত্ব লাভ কৰে আৰু উপাধি সলনি কৰি ডাগী কৰে, কিয়নো তেওঁলোকৰ মূল উপাধিটো উচ্চাৰণ আৰু বানান কৰাত প্ৰায়ে অসুবিধা হৈছিল। তেওঁলোকৰ জন্মভূমি দাগেস্তানক সন্মান জনাই ডাগী উপাধিটো গ্ৰহণ কৰা হৈছিল। মিছ অষ্টিয়া হোৱাৰ পূৰ্বে ডাগীয়ে 'জুচামেন:অষ্টিয়া'ত কাম কৰিছিল আৰু ব্লুডেনজৰপৰা স্নাতক ডিগ্ৰী লাভ কৰিছিল। তেওঁ মিছ ভোৰাৰ্লবাৰ্গ হিচাপে নিৰ্বাচিত হৈছিল আৰু ২০১২ চনত মিছ অষ্টিয়া খিতাপ জয় কৰিছিল।

মিছ অষ্টিয়া ২০১২

২০১২ চনৰ ৩০ মাৰ্চত আমিনাই ভোৰাৰ্লবাৰ্গক প্ৰতিনিধিত্ব কৰি কেচিনো বাডেনত মিছ অষ্টিয়া ২০১২-ৰ মুকুট অৰ্জন কৰে। তেওঁ চীনত অনুষ্ঠিত মিছ ৱৰ্ল্ড ২০১২ প্ৰতিযোগিতাত অংশগ্ৰহণ কৰিছিল যদিও ছেমি-ফাইনেলত স্থান লাভ কৰিবলৈ সক্ষম নহ'ল।

মিছ ইউনিভাৰ্চ অষ্টিয়া ২০১৫ হিচাপে নিযুক্তি

২০১৫ চনৰ ১৫ অক্টোবৰত মিছ ইউনিভাৰ্চ অষ্টিয়া ২০১৫ এণিকা গ্ৰিলৰ ঠাইত ডাগীক নিযুক্তি দিয়া হয়। গ্ৰিলে ঘোষণা কৰিছিল যে মিছ ৱৰ্ল্ড ২০১৫-ত অষ্টিয়াক প্ৰতিনিধিত্ব কৰাৰ বাবে তেওঁ মিছ ইউনিভাৰ্চ ২০১৫ প্ৰতিযোগিতাত অংশ ল’ব নোৱাৰিব। আমিনাই ২০১৫ চনৰ ২০ ডিচেম্বৰত লাছ ভেগাছত অনুষ্ঠিত মিছ ইউনিভাৰ্চ প্ৰতিযোগিতাত অংশগ্ৰহণ কৰে যদিও শীৰ্ষ ১৫ গৰাকীৰ ভিতৰত স্থান লাভ কৰাত বিফল হয়।

তথ্যসূত্ৰ

বাহ্যিক সংযোগ

মিছ অষ্টিয়াৰ চৰকাৰী ৱেবছাইট

শ্ৰেণী:ৰাছিয়াৰ ব্যক্তি
শ্ৰেণী:সৌন্দৰ্য প্ৰতিযোগী